রস্টন চেজ
রস্টন লামার চেজ (ইংরেজি: Roston Chase; জন্ম: ২২ মার্চ, ১৯৯২) বার্বাডোসে জন্মগ্রহণকারী প্রথিতযশা ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য তিনি। ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে বার্বাডোস দলের প্রতিনিধিত্ব করছেন। দলে মূলতঃ অল-রাউন্ডার হিসেবে খেলছেন রস্টন চেজ। ডানহাতে ব্যাটিংয়ের পাশাপাশি ডানহাতে অফ স্পিন বোলিং করে থাকেন।